《冬日冒雨同林习修诸子游彭峒山》
明代·张嗣垣

寒合千峰马到难，瘦藤高倚翠微间。磴拖烟树来岩屋，泉迸天花满石坛。

红日弄晴浑欲漏，白云成雨却知还。浪游彊待留诗去，自笑慵疏不耐烦。

作者简介：张嗣垣，字师仲。东莞人。明神宗万历间诸生。尝倘佯罗浮飞云诸胜。卒年三十二。有《馀力轩稿》。清温汝能《粤东诗海》卷三八有传。